BOSNA I HERCEGOVINA

REPUBLIKA SRPSKA 

OSNOVNI SUD U BIJELJINI 
ODJELJENJE U LOPARAMA 

Broj: 80 2 I 000070 21 I 3 

Lopare, 25.10.2021. godine
Osnovni sud u Bijeljini-Odjeljenje u Loparama, sudija Jovan Savić, u izvršnom postupku tražioca izvršenja Radivoja Krstić i Krstić Krste iz Jablanice, zastupani po punomoćniku Dušanu Tošiću, advokatu iz Lopara,  protiv izvršenika Antić Radomira iz Pipera, radi naplate duga prodajom nekretnina izvršenika, v.s.p. 7.590,00 KM, donio je dana 25.10.2021.  slijedeći

Z A K LJ U ČAK
o  prodaji nepokretnosti

1. Određuje se drugo ročište za  prodaju nekretnina  usmenim javnim nadmetanjem nekretnina izvršenika, upisanih u Zk.ul broj 205  k.o. Piperi u dijelu od 1/21  i Pl. br. 29/01 u dijelu od 1/7 k.o. Piperi, označene kao :

· k.č. br. 45/18 zv „Osoje“ šuma 7. klase pov. od 6370 m2,

· k.č. br. 49/15 zv „Krčevina“ voćnjak 4. klase pov. od 6175 m2,

· k.č. br. 286/2 zv „Ravna njiva“ njiva 2. klase pov. od 7100 m2

2. Nekretnina iz tačke 1. je suvlasništvo izvršenika Antić Radomira, sa dijelom od 1/7 , na kojoj je upisan teret –zabilješka vođenja ovog izvršnog postupka. Nekretnine se nalaze u posjedu izvršenika i slobodne su od stvari.

3. Vrijednost svih nekretnina utvrđena je nalazom sudskog vještaka poljoprivredne struke Pajkanović Veljka od dana 09.07. 2019. godine, kako slijedi: 

1.    k.č. br. 45/18 zv „Osoje“ šuma 7. klase pov. od 6370 m2..............9.555,00 KM,

2.    k.č. br. 49      zv „Krčevina“ voćnjak 4. klase pov. od 6175 m2,....4.940,00 KM,

3.    k.č. br. 286/2 zv „Ravna njiva“ njiva 2. klase pov. od 7100 m2...10.650,00 KM

4. Na drugom ročištu za prodaju usmenim javnim nadmetanjem nekretnina se ne može prodati ispod1/3 utvrđene vrijednosti iz tačke 3.

5. Na ročištu za javno nadmetanje kao kupci mogu učestvovati lica koja su do početka nadmetanja položila osiguranje koje iznosi 10% od procijenejne vrijednosti nekretnina. Prije početka nadmetanja ova lica su dužna sudu predati dokaz da su osiguranje platili na depozitni račun ovog suda broj 562099-8130145898 kod NLB Banke A.D. Banja Luka, vrsta prihoda 223171, opština 005, budžetska organizacija 1067001, pozivom na broj ovog predmeta. Ponuđačima čija ponuda nije prihvaćena, osim za tri najpovoljnija ponuđača, vratiće se osiguranje odmah nakon zaključenja javnog nadmetanja. Ročište za javno nadmetanje održaće se i kad prisustvuje samo jedan ponuđač.

6. Ponuđač sa najvišom ponudom na ročištu plaća ukupnu prodajnu cijenu umanjenu za položeno osiguranje polaganjem cijene sudu u roku od 30 dana. Ukoliko ponuđač snajvećom ponudom ne deponuje prodajnu cijenu u ovom roku, sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodana drugom po redu ponuđaču koji treba da u roku od 30 dana od dana prijema ovog zaključka sudu deponuje prodajnu cijenu. Ukoliko drugi ponuđač ne položi cijenu u predviđenom roku sud primjenjuje ova pravila i na trećeg ponuđača. U slučaju da sva tri ponuđača sa najvišom ponudom ne ispune svoje obaveze plaćanja prodajne cijene u određenim rokovima, sud će oglasiti da prvo ročište nije uspjelo i zakazati novo ročište.

7. Kupac preuzima stvarne terete na ovoj nekretnini ukoliko se naknadno upišu.

8. Troškovi poreza i takse u vezi sa prodajom nekretnine plaća kupac.

9. Ročište za prodaju nekretnina održat će se dana 08.12.2021.godine sa početkom u 10:30 časova,  u zgradi ovog suda u Loparama, soba broj 4., na koje se pozivaju tražilac izvršenja, izvršenik i zainteresovana lica kao kupci.

10. Ovaj zaključak objaviće se na oglasnoj tabli suda, a stranka može o svom trošku zaključak objaviti i u sredstvima javnog informisanja.

Pouka o pravnom lijeku:

Protiv ovog zaključka nije dopušten pravni lijek

Sudija 

Jovan Savić 

